open-index/open-wikipedia-markdown huggingface dataset:
Σάντρα Ντεστενάβε

Η **Σάντρα Ντεστενάβε** (*Sandra Irene Destenave Fernández*, 6 Νοεμβρίου 1972 -) είναι Μεξικανή ηθοποιός, μοντέλο και παρουσιάστρια.

Το 1995 έλαβε μέρος στα Μις Κοαουίλα, όπου κατέλαβε την δεύτερη θέση. Μετά τα καλλιστεία μετακόμισε στην Πόλη του Μεξικού όπου για σειρά ετών υπήρξε μοντέλο του πρακτορείου Contempo, για το οποίο έκανε πολλές διαφημιστικές καμπάνιες.

Την ίδια χρονιά αποφοίτησε από το Αυτόνομο Πανεπιστήμιο της Λα Λαγούνα με πτυχίο στην ψυχολογία. Σπούδασε επίσης κινηματογράφο, Θέατρο και δράμα στο Ινστιτούτο Lumière και αργότερα φοίτησε στην Televisa Center for Arts Education (CEA).

Τον Νοέμβριο του 2013 παντρεύτηκε τον κολομβιανό επιχειρηματία Φελίπε Γκόμες, και τον μάιο του 2014, στο Μαϊάμι, γέννησε την κόρη της, η Λουσιάνα.

## Φιλμογραφία
**Mujer, casos de la vida real* - 2000/05 (σειρά)
**Amigas y rivales* - 2001
**Espacio 2002* - 2002, ως Παρουσιάστρια
**Clase 406* - 2002/03
**Las Vías del Amor* - 2002/03, ως Μιρέγια (γκεστ εμφάνιση)
**Espacio 2003* - 2003, ως Παρουσιάστρια
**Niña Amada Mía* - 2003 (γκεστ εμφάνιση)
**Amy, la niña de la mochila azul* - 2003, ως Γκρασιέλα
**Amarte es mi Pecado* - 2004, ως Άνα
**Espacio 2004* - 2004, ως Παρουσιάστρια
**XH Gente* - 2004, ως Παρουσιάστρια
**Promesa básica* - 2004 (ταινία)
**Partes usadas* - 2005 (ταινία) 
**De volada* - 2005 (σειρά)
**Decisiones* - 2006  (σειρά)
**[[Μαρίνα (τηλενουβέλα, 2006)|Marina]]* - 2006, ως Αδριάνα ντε Αλαρκόν
**Cinco minutos de espera* - 2006 (ταινία)
**Luna roja* - 2007 (ταινία)
**A partir de ti* - 2007 (ταινία)
**Bajo amenaza: 42 km de angustia* - 2008 (ταινία)
**Vivir sin ti* - 2008, ως Αμέρικα
**Lo que la gente cuenta* - 2008/09 (σειρά) 
**Secretos del alma* - 2008/09, ως Σεσίλια Λίμα ντε Μεράς
**A cada quien su santo* - 2010 (σειρά) 
**Ella y el candidato* - 2010 (ταινία)  
**[[Αουρόρα (τηλενουβέλα)|Aurora]]* - 2010/11, ως Νατάλια Σουάρες ντε Λόμπος/ντε Πόνσε ντε Λεόν
**Emperatriz* - 2011, ως Μαρλένε Μαρτίνες ντε Λεόν
**Relaciones peligrosas* - 2012, ως Κάρμεν ντε Μπλάνκο
**El rostro de la venganza* - 2012/13, ως Καλόγρια Λουίσα/Μάρσια Ρέι (γκεστ εμφάνιση)
**11-11: En mi cuadra nada cuadra* - 2013, ως Πατρίσια (γκεστ εμφάνιση)
**Marido en alquiler* - 2013/14, ως Εστέρ Σάλας ντε Πάλμερ/ντε Ροδρίγκες
**Toni, la chef* - 2015, ως Εστέρ
**¿Quién es quién?* - 2015/16, ως Φαμπιόλα Καρβαχάλ ντε Φουεντεμαγιόρ
**Muy padres* - 2017, ως Σίλβια Χουάρες ντε Βιγιαγράνα
**Milagros de Navidad* - 2017, ως Ελισαμπέτ Κάστρο
**[[La Fan]]* - 2017, ως Ντολόρες "Λόλα" Ντ'Αλεσάντρο
**La fuerza de creer* - 2019, ως Σουσάνα

## Παραπομπές


## Εξωτερικοί Σύνδεσμοι

* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί παρουσιαστές
Κατηγορία:Μεξικανές μοντέλα
Νίκος Ξυλούρης (κολυμβητής)

Ο **Νίκος Ξυλούρης** (γεννηθείς στις 5 Απριλίου 1982) είναι Έλληνας κολυμβητής. Αγωνίστηκε σε δύο διοργανώσεις Ολυμπιακών Αγώνων: στους Θερινούς Ολυμπιακούς Αγώνες 2004 στην Αθήνα και τους Θερινούς Ολυμπιακούς Αγώνες 2008 στο Πεκίνο της Κίνας.

## Παραπομπές


Κατηγορία:Έλληνες αθλητές της κολύμβησης
Μικρή Εποχή των Παγετώνων

Η **Μικρή εποχή των παγετώνων** ήταν μια περίοδος ψύξης που συνέβη μετά την Μεσαιωνική Θερμή Περίοδο (*Medieval Warm Period*). Αν και δεν ήταν μια πραγματική εποχή των παγετώνων με τη σωστή έννοια, καθώς δεν είχαν επικρατήσει παγετωνικές συνθήκες, ο όρος εισήχθη στην επιστημονική βιβλιογραφία από τον François E. Matthes το 1939.

Έχει οριστεί συμβατικά ως μια περίοδος που εκτείνεται από τον 16ο έως τον 19ο αιώνα, αλλά μερικοί εμπειρογνώμονες προτιμούν μια εναλλακτική χρονική περίοδο περίπου από το 1300 έως το 1850. 

## Περιοχές που εμπλέκονται
Η **Τρίτη Έκθεση Αξιολόγησης της Διακυβερνητικής Ομάδας για την Κλιματική Αλλαγή** (*Intergovernmental Panel on Climate Change (TAR)*) του 2001 περιγράφει τις πληγείσες περιοχές:

Η **Τέταρτη Έκθεση Αξιολόγησης** (*IPCC Fourth Assessment Report (AR4)* του 2007 αναλύει πιο πρόσφατες έρευνες δίνοντας ιδιαίτερη προσοχή στη Μεσαιωνική Ζεστή Περίοδο:

## Παραπομπές


Κατηγορία:Γεωλογικά φαινόμενα
Κατηγορία:Παγετωνολογία
Κατηγορία:Κλιματική ιστορία
Δέσποινα Θεοδωρίδου

Η **Δέσποινα Θεοδωρίδου** (γεννηθείσα στις 25 Μαΐου 1978) είναι Ελληνίδα αθλήτρια της συγχρονισμένης κολύμβησης. Πλέον έχει αποσυρθεί. 

Η Δέσποινα συναγωνίστηκε στο διπλό γυναικών Ολυμπιακούς Αγώνες του 2000 μαζί με την Χριστίνα Θαλασσινίδου και τερμάτισε στη δέκατη τρίτη θέση. 

## Παραπομπές


Κατηγορία:Έλληνες αθλητές της κολύμβησης
Δημοψήφισμα ανεξαρτησίας του Μαυροβουνίου (1992)

Το **μαυροβουνιακό δημοψήφισμα ανεξαρτησίας του 1992** ήταν το πρώτο δημοψήφισμα για την ανεξαρτησία του Μαυροβουνίου. Έλαβε χώρα την 1 Μαρτίου 1992. 421.549 άτομα ήταν εγγεγραμμένοι ψηφοφόροι.

Η ερώτηση που τέθηκε στο εκλογικό σώμα μεταφράζεται χονδρικά ως εξής:

*Είστε υπέρ του Μαυροβουνίου, ως κυρίαρχη δημοκρατία, να συνεχίζει να ζει σε ένα κοινό κράτος - τη Γιουγκοσλαβία, σε πλήρη ισότητα με τις υπόλοιπες δημοκρατίες που επιθυμούν το ίδιο;*

Το εκλογικό σώμα επέλεξε να παραμείνει στη Γιουγκοσλαβία. Το 95.96% των ψηφοφόρων ψήφισε ναι. Συνολικά το 63.17% του εκλογικού σώματος ψήφισε ναι, με την προσέλευση των ψηφοφόρων να φτάνει το 66.04%.

## Υποστήριξη ανά κόμμα

### Υπέρ της παραμονής στη Γιουγκοσλαβία
* Δημοκρατικό Κόμμα των Σοσιαλιστών
*Υποστηρικτές:*
* Λαϊκό Κόμμα 
* Κόμμα των Σέρβων Ριζοσπαστών 

### Υπέρ της απόσχισης από τη Γιουγκοσλαβία (μποϊκόταραν το δημοψήφισμα)
* Φιλελεύθερη Συμμαχία του Μαυροβουνίου
* Δημοκρατική Ένωση του Μαυροβουνίου
*Υποστηρικτές:*
* Σοσιαλδημοκρατικό Κόμμα των Μεταρρυθμιστών 
* Σοσιαλιστικό Κόμμα

## Αποτελέσματα

### Συνολικά
Εγγεγραμμένοι Ψηφοφόροι: 421.549

* Αριθμός ψήφων: 278.382 (προσέλευση 66.04%)
** Ναι: 266.273 (95.96%)
** Όχι: 8.755 (3.14%)

### Αποτελέσματα ανά δήμο
Πηγή: Κέντρο Παρακολούθησης

## Παραπομπές

### Πηγές

* 

## Εξωτερικοί σύνδεσμοι

*  Montenegro (Jugoslawien), 1. März 1992 : Verbleib im jugoslawischen Staatsverband στη Βάση Δεδομένων και Μηχανή Αναζήτησης για την Άμεση Δημοκρατία

Κατηγορία:Σχέσεις Μαυροβουνίου-Σερβίας
1992
Μαυροβουνιο
Καλαμίτσι Αμυγδάλι Χανίων

Το **Καλαμίτσι Αμυγδάλι** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Βρίσκεται σε υψόμετρο 150 μέτρων και απέχει 31,5 χιλιόμετρα από τα Χανιά.

## Ιστορία
Το χωριό αναφέρεται στην ενετική απογραφή του 1583 από τον Πέτρο Καστροφύλακα ως *Calamici Amigdalu* με 29 οφειλόμενες αγγαρείες, αλλά δεν αναφέρεται στην απογραφή πληθυσμού. Ο Βασιλικάτα το αναφέρει το 1630 ως *Calamici*. Στην αιγυπτιακή απογραφή του 1834, αναφέρεται μόνο το Καλαμίτσι, χωρίς να προσδιορίζεται το Αλεξάνδρου ή Αμυγδάλι, με 45 χριστιανικές και 4 μουσουλμανικές οικογένειες. Στο έργο του *Κρητικά*, του 1842, ο Μιχαήλ Χουρμούζης αναφέρει το Καλαμίτσι Πέρα (Αλεξάνδρου) και το Καλαμίτσι Πόδε (Αμυγδάλου). Το 1881 είχε 215 χριστιανούς και 3 μουσουλμάνους κατοίκους, και ανήκε στον δήμο Βάμου. Το 1920 ορίστηκε έδρα ομώνυμου αγροτικού δήμου.

*Δείτε: *'Κοινότητα Καλαμιτσίου Αμυγδαλίου**'

Αναλυτικά η δημογραφική πορεία του χωριού σύμφωνα με τις απογραφές:

Στο χωριό βρίσκεται η βρύση και ο ναός του Αγίου Πέτρου, από τις αρχές του 19ου αιώνα. Στο χωριό λειτουργεί συνεταιρισμός Μεταξιού, τα μέλη του οποίου υφαίνουν προϊόντα από μετάξι.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Παναγιώτης Χατζηκυριακάκης

Ο **Παναγιώτης Χατζηκυριακάκης** (γύρω στο 1930 – 1964) ήταν Έλληνας κολυμβητής και υδατοσφαιριστής του Εθνικού Πειραιώς. Αγωνίστηκε στο αγώνισμα των 100 μέτρων ανδρών ελεύθερο στους Ολυμπιακούς Αγώνες 1948 πραγματοποιώντας χρόνο 1.07.4. Υπήρξε από τους γρηγορότερους κολυμβητές στο ελεύθερο τα πρώτα μεταπολεμικά χρόνια, κερδίζοντας μόνιμα το αγώνισμα κατά τους Πανελλήνιους κολυμβητικούς αγώνες βοηθώντας τον Εθνικό να κερδίσει 4 συνεχόμενα πρωταθλήματα ανδρών από το 1948 έως και το 1951. 

Ανιψιός του ήταν ο Πέτρος Χατζηκυριακάκης, πρώην κολυμβητής και πολίστας του Εθνικού Πειραιώς 

## Διακρίσεις
**[[Πανελλήνιο πρωτάθλημα κολύμβησης OPEN|Πρωτάθλημα Ελλάδος κολύμβησης]] – 100μ ελεύθερο ανδρών**

* 1η θέση: 1948, 1949, 1950, 1951, 1952, 1953

'''Πρωτάθλημα Ελλάδος υδατοσφαίρισης''' **(12)**

* 1948, 1953, 1954, 1955, 1956, 1957, 1958, 1959, 1960, 1961, 1962, 1963

'''Κύπελλο Ελλάδος υδατοσφαίρισης''' **(6)**

* 1953, 1954, 1955, 1956, 1957, 1958

## Παραπομπές

Κατηγορία:Έλληνες αθλητές της κολύμβησης
Κατηγορία:Έλληνες υδατοσφαιριστές
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Κολυμβητές στους Μεσογειακούς Αγώνες 1951
Κατηγορία:Υδατοσφαιριστές του Εθνικού Πειραιώς
Καλλέργος Ρεθύμνης

Ο **Καλλέργος** είναι οικισμός της Κοινότητας Αλφάς του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 18 κατοίκους. Βρίσκεται 25 χλμ. ανατολικά από το Ρέθυμνο, σε υψόμετρο 210 μ.

Αν και το χωριό έχει πάρει το όνομά του από την οικογένεια των Καλλέργων, η οποία διαδραμάτισε σημαντικό ρόλο στην ιστορία της βενετσιάνικης Κρήτης, το χωριό δεν αναφέρεται στις βενετικές απογραφές. Η παλαιότερη μνεία στο χωριό γίνεται στην απογραφή του 1881, στην οποία απογράφεται μαζί με το γειτονικό Σκορδίλο με συνολικά 160 κατοίκους. Στην απογραφή αναφέρεται ως Σκορδίλων και Καλλέργων στον δήμο Μαργαριτών. Στην απογραφή του 1900 αναφέρεται ως Καλλέργων στο δήμο Ελευθερναίων με 43 κατοίκους. Στην απογραφή του 1920 αναφέρεται ως Καλλέργος και υπαγόταν στον αγροτικό δήμο Αλφά. Το 1925 προσαρτήθηκε στην κοινότητα Αλφά, μέχρι το 1971 οπότε και καταργήθηκε από ανεξάρτητος οικισμός. Επανασυστάθηκε το 2001, οπότε και προσαρτήθηκε στον δήμο Γεροποτάμου.

Αναλυτικά η δημογραφική πορεία του χωριού σύμφωνα με τις απογραφές:

Ο ναός του χωριού είναι αφιερωμένος στο Γεννέσιο της Θεοτόκου και φέρει τέμπλο του 1882. Εκκλησιαστικά υπάγεται στην ενορία Αλφά, της Ιεράς Μητρόπολης Ρεθύμνης και Αυλοποτάμου. Το κτίριο ιδιοκτησία Αλκμήνης Μαλαγάρη έχει χαρακτηριστεί διατηρητέο. Είναι διώροφο, με μονόρριχτη στέγη και σχήμα γάμα και διαθέτει περιτοιχισμένη αυλή.

## Παραπομπές


Καλλεργος
Κατηγορία:Δήμος Μυλοπόταμου
Αργουλιό Ρεθύμνης

Το **Αργουλιό** (επίσημο: το **Αργουλιόν**) είναι οικισμός της Κοινότητος Αγίου Μάμαντος του Δήμου Μυλοποτάμου στη Περιφερειακή Ενότητα Ρεθύμης της Κρήτης. Σύμφωνα με την απογραφή του 2011 έχει 74 κατοίκους. Βρίσκεται 36 χιλιόμετρα ανατολικά από το Ρέθυμνο, σε υψόμετρο 420 μέτρα. Στη κρητική διάλεκτο η λέξη *αργουλίδα* σημαίνει αγριοελιά.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Arguglio*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Argulio* με 147 κατοίκους και ο Φραντσέσκο Μπαζιλικάτα το 1630 το αναφέρει ως *Arguglio*. Στην οθωμανική απογραφή του 1671 αναφέρεται ως *Argulyo* με 5 χαράτσια.

Το 1881 ανήκε στον δήμο Αυδανιτών και σύμφωνα με την απογραφή είχε 40 κατοίκους, όλοι χριστιανοί. Στην απογραφή του 1900 δεν αναφέρεται ενώ στην απογραφή του 1920 υπαγόταν στον αγροτικό δήμο Αγίου Μάμα. Το 1925 το Αργουλιό προσαρτήθηκε στη κοινότητα Αγίου Μάμαντος, όπου και παρέμεινε μέχρι την Καποδιστριακή διοικητική διαίρεση το 1997, όταν εντάχθηκε στο δήμο Γεροποτάμου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στο χωριό βρίσκεται ο ναός της Αγίας Τριάδας και ο ναός της Αγίας Παρασκευής. Υπάγεται στην ενορία Αγίου Μάμαντος, της μητρόπολης Ρεθύμνης και Αυλοποτάμου. Ο δεύτερος στο εσωτερικό του φέρει βυζαντινές αγιογραφίες οι οποίες χρονολογούνται από τις αρχές του 14ου αιώνα. Στους πλάγιος τοίχους του ναού βρίσκονται τοιχογραφίες των επισκόπων, όπως ο Άγιος Πολύκαρπος. Στη παράσταση της Μεταμόρφωσης, τη δόξα του Ιησού κρατάει άγγελος με ροζ χιτώνα. Στο χωριό βρισκόταν μέγαρο κτισμένο μάλλον επί οθωμανικών χρόνων· ήταν απομίμηση βενετσιάνικων προτύπων.

## Παραπομπές


Αργουλι
Κατηγορία:Δήμος Μυλοπόταμου
Γαρίπας Ρεθύμνης

Ο **Γαρίπας** ή η **Γαρίπα** είναι οικισμός της Κοινότητας Χουμερίου του Δήμου Μυλοποτάμου στην Περιφερειακή Ενότητα Ρεθύμης της Κρήτης. Σύμφωνα με την απογραφή του 2011 έχει 19 κατοίκους. Βρίσκεται 33 χλμ. ανατολικά από το Ρέθυμνο, σε υψόμετρο 400 μ.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Garipa*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Garipa* με 84 κατοίκους και ο Φραντσέσκο Μπαζιλικάτα το 1630 το αναφέρει ως *Garipa*. Στην οθωμανική απογραφή του 1671 αναφέρεται ως Gripa με 11 χαράτσια. Η ετυμολογία του ονόματος δεν είναι γνωστή. Το πιθανότερο είναι να προέρχεται από το όνομα του πρώτου οικιστή. Σε έγγραφο του 1368 αναφέρεται το επίθετο Γαρίπου (Garipu).

Το 1881 ανήκε στον δήμο Αυδανιτών και σύμφωνα με την απογραφή είχε 33 χριστιανούς και 7 μουσουλμάνους κατοίκους. Στην απογραφή του 1900 ανήκε στον ίδιο δήμο και είχε 31 κατοίκους ενώ στην απογραφή του 1920 υπαγόταν στον αγροτικό δήμο Κεραμωτών. Το 1925 ο Γαρίπας προσαρτήθηκε στην κοινότητα Χουμερίου, όπου και παρέμεινε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Γεροποτάμου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Ο καθεδρικός ναός του χωριού είναι αφιερωμένος στον Άγιο Γεώργιο. Στο εσωτερικό του βρίσκονται εικόνες του 19ου αιώνα. Υπάγεται στην ενορία Κεραμωτών, της μητρόπολης Ρεθύμνης και Αυλοποτάμου. Ο κοιμητηριακός ναός του χωριού είναι αφιερωμένος στον Άγιο Ιωάννη και στο εσωτερικό του φέρει τοιχογραφίες. Ο Ιωάννης Σπαθαράκης χαρακτηρίζει τις τοιχογραφίες του ναού ως από τις ωραιότερες όλου του βυζαντινού χώρου. Είναι σχεδιασμένες στο ογκώδες πλαστικό στυλ και χρονολογούνται στις αρχές του 14ου αιώνα. Στο χωριό βρίσκονται ερείπια μεσαιωνικού πύργου.

## Παραπομπές


Γαριπας
Κατηγορία:Δήμος Μυλοπόταμου
Εξάντης Ρεθύμνης

Ο **Εξάντης** είναι χωριό της Κοινότητας Μελιδονίου του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 117 κατοίκους. Βρίσκεται 31 χλμ. ανατολικά από το Ρέθυμνο, σε υψόμετρο 100 μ.

## Ιστορικά στοιχεία
Το χωριό δεν αναφέρεται στις ενετικές απογραφές, αλλά μάλλον υπήρχε, καθώς αναφέρεται στην οθωμανική απογραφή του 1671 ως *Iksati* με 32 χαράτσια. Αναφέρεται επίσης στο έργο *Κρητικά*, του 1842, από τον Μιχαήλ Χουρμούζη με το όνομα Εξάτης, ενώ ο Εμμανουήλ Λαμπρινάκης στη *Γεωγραφία της Κρήτης* (1890) ως το Εξάντι. Η ετυμολογία του ονόματος δεν είναι γνωστή. Πιθανόν να προέρχεται από το όνομα του πρώτου οικιστή ή πρόκειται για αρχαιοελληνικό τοπωνύμιο αρχαϊκού χαρακτήρα που διατηρήθηκε μέχρι τις μέρες.

Το 1881 ανήκε στον δήμο Μελιδονίου και σύμφωνα με την απογραφή είχε 56 κατοίκους. Στην απογραφή του 1900 είχε 100 κατοίκους και υπαγόταν στον ίδιο δήμο. Το 1920 είχε οριστεί έδρα αγροτικού δήμου. Το 1925 ο Εξάντης προσαρτήθηκε στην κοινότητα Μελιδονίου, όπου και παρέμεινε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Γεροποτάμου.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Ο κεντρικός ναός της ενορίας Εξάντη είναι αφιερωμένος στον Άγιο Κυπριανό. Εντός του χωριού βρίσκεται ο ναός του Αγίου Νικολάου. Ο νεκροταφικός ναός του χωριού είναι αφιερωμένος στην κοίμηση της Θεοτόκου και φέρει τέμπλο του 1780. Υπάγεται στην μητρόπολη Ρεθύμνης και Αυλοποτάμου.

## Παραπομπές


εξαντη
Κατηγορία:Δήμος Μυλοπόταμου
Δημοψήφισμα ανεξαρτησίας του Τουρκμενιστάν (1991)

Ένα **[[δημοψήφισμα ανεξαρτησίας]]** έλαβε χώρα στο Τουρκμενιστάν στις 26 Οκτωβρίου 1991. Οι ψηφοφόροι κλήθηκαν να ψηφίσουν σε δύο ερωτήματα:

# Συμφωνείτε με τη νομοθετική καθιέρωση του Τουρκμενιστάν ως ένα ανεξάρτητο και δημοκρατικό κράτος;
# Συμφωνείτε με τη δήλωση του Προέδρου και του Ανώτατου Σοβιέτ της Σοβιετικής Σοσιαλιστικής Δημοκρατίας του Τουρκμενιστάν "Περί της εγχώριας και εξωτερικής πολιτικής του Τουρκμενιστάν" και την πρακτική δραστηριότητα για την εφαρμογή της;

Τα δύο ερωτήματα εγκρίθηκαν από πάνω από το 93% των ψηφοφόρων. Η προσέλευση των ψηφοφόρων έφτασε το 97.4%.

## Αποτελέσματα

### Ανεξαρτησία

### Δήλωση προέδρου και ανωτάτου σοβιέτ

## Παραπομπές

Τουρκμενισταν
Κατηγορία:Διάλυση της Σοβιετικής Ένωσης
Τουρκμενισταν
1991
Δημοψήφισμα ανεξαρτησίας του Ουζμπεκιστάν (1991)

Ένα **[[δημοψήφισμα ανεξαρτησίας]]** πραγματοποιήθηκε στη Δημοκρατία του Ουζμπεκιστάν, στις 29 Δεκεμβρίου 1991,. Παράλληλα έλαβαν χώρα και οι προεδρικές εκλογές. Το .3% των ψηφοφόρων ψήφισε υπέρ, ενώ το ποσοστό συμμετοχής έφτασε το 94.1%.

## Παρασκήνιο
Σε ένα πανενωσιακό δημοψήφισμα το οποίο έλαβε χώρα στις 17 Μαρτίου 1991, το 95% των ψηφοφόρων στην ΣΣΔ Ουζμπεκιστάν ψήφισε υπέρ της διατήρησης της Σοβιετικής Ένωσης ως "μια ανανεωμένη ομοσπονδία ίσων κυρίαρχων δημοκρατιών στην οποία τα δικαιώματα και η ελευθερία ενός ατόμου οποιασδήποτε εθνικότητας θα είναι πλήρως εγγυημένη". Στην ΣΣΔ Ουζμπεκιστάν υπήρχε και ένα άλλο ερώτημα (το οποίο εγκρίθηκε με 95% υπέρ): "Η ΣΣΔ Ουζμπεκιστάν πρέπει να παραμείνει μέρος μιας ανανεωμένης Ένωσης (ομοσπονδίας) ως κυρίαρχη δημοκρατία με ίσα δικαιώματα".

Ωστόσο, μετά την απόπειρα πραξικοπήματος του Αυγούστου, η Ουζμπεκική ηγεσία αποφάσισε να επιδιώξει την ανεξαρτησία της χώρας. Η ανεξαρτησία κηρύχθηκε στις 31 Αυγούστου και η Σοβιετική Ένωση έπαψε να υφίσταται στις 26 Δεκεμβρίου 1991, τρεις ημέρες πριν τη διεξαγωγή του δημοψηφίσματος.

## Αποτελέσματα

## Παραπομπές

Κατηγορία:Διάλυση της Σοβιετικής Ένωσης
Ουζμπεκισταν
Κατηγορία:Εκλογές στο Ουζμπεκιστάν
Δημοψήφισμα ανεξαρτησίας του Ναγκόρνο-Καραμπάχ (1991)

Στις 10 Δεκεμβρίου 1991 έλαβε χώρα **[[δημοψήφισμα ανεξαρτησίας]]** έλαβε χώρα στο Ναγκόρνο-Καραμπάχ. Το δημοψήφισμα εγκρίθηκε από το 99.98% των ψηφοφόρων. Στο δημοψήφισμα δεν συμμετείχε η αζέρικη μειονότητα, η οποία αποτελούσε το 20% του πληθυσμού της περιοχής. Το δημοψήφισμα διεξήχθη χωρίς τη συγκατάθεση της Δημοκρατίας του Αζερμπαϊτζάν και επομένως δεν αναγνωρίζεται από τα κράτη μέλη του ΟΗΕ.

## Αποτελέσματα

## Παραπομπές

Ναγκορνο
Κατηγορία:Διάλυση της Σοβιετικής Ένωσης
Ναγκορνο
1991
Κατηγορία:Ιστορία του Ναγκόρνο-Καραμπάχ
Κεραμωτά Ρεθύμνης

Τα **Κεραμωτά** είναι οικισμός της Κοινότητας Χουμερίου του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχουν 120 κατοίκους. Βρίσκονται 32 χλμ. ανατολικά από το Ρέθυμνο, σε υψόμετρο 370 μ.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Chieramota*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Chieramota* με 110 κατοίκους και ο Φραντσέσκο Μπαζιλικάτα το 1630 το αναφέρει ως *Chieramota*. Στην οθωμανική απογραφή του 1671 αναφέρεται ως *Keramota* με 16 χαράτσια. 
Το 1881 ανήκαν στον δήμο Αυδανιτών και σύμφωνα με την απογραφή είχαν 92 χριστιανούς και 12 μουσουλμάνους κατοίκους. Στην απογραφή του 1900 ανήκε στον ίδιο δήμο και είχαν 113 κατοίκους. Στην απογραφή του 1920 είχε οριστεί έδρα αγροτικού δήμου. Το 1925 τα Κεραμωτά προσαρτήθηκαν στην κοινότητα Χουμερίου, όπου και παρέμειναν μέχρι την Καποδιστριακή διοικητική διαίρεση το 1997, όταν εντάχθηκε στον δήμο Γεροποτάμου. Στην απογραφή του 1928 αναφέρονται ως Κεραμίδια.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο καθεδρικός ναός της ενορίας Κεραμωτών είναι αφιερωμένος στην Αγία Παρασκευή. Πρόκειται για μονόκλιτο ναό και στο εσωτερικό του υπάρχει Ευαγγέλιο του 1840. Υπάγεται στην μητρόπολη Ρεθύμνης και Αυλοποτάμου. Το 2011 εγκαινιάστηκε ναός αφιερωμένος στον Άγιο Θεράποντα.

Στο ανατολικό άκρο του χωριού, δίπλα στον δρόμο, βρίσκεται ένας πολύ μεγάλος πλάτανος, ηλικίας περίπου 2000 ετών. Ο πλάτανος διαθέτει κουφάλα η οποία έχει διαμορφωθεί σε μικρό παρεκκλήσι, το πρώτο του είδους στην Κρήτη, αφιερωμένο στην Παναγία και την Αγία Άννα. Απέναντι από τον Πλάτανο βρίσκεται Βρύση από την οποία υδρευόταν στο παρελθόν το χωριό. Εκεί υπάρχει μικρό αλλά όμορφο σπήλαιο το οποίο διοχετεύει όλο το χρόνο νερό στη βρύση. Στο έδαφος του σπηλαίου έχουν σχηματιστεί συνεχόμενες λιθωματικές λεκάνες νερού.

## Παραπομπές


κεραμωτα
Κατηγορία:Δήμος Μυλοπόταμου
Δροσιά Ρεθύμνης

Η **Δροσιά** ή **Γενί Γκαβέ** είναι χωριό της Κοινότητος Χώνου του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 40 κατοίκους. Απέχει 44,5 χλμ. από το Ρέθυμνο και 33,5 από το Ηράκλειο και είναι κτισμένη σε υψόμετρο 300 μέτρα, επί της παλιάς εθνικής οδού Ηρακλείου-Ρεθύμνης.

## Ιστορικά στοιχεία
Στη θέση του χωριού κάποιος Τούρκος έκτισε επί οθωμανικών χρόνων ένα χάνι-καφενείο όταν άρχισε να διέρχεται από την περιοχή δρόμος για την επικοινωνία ανατολικής και δυτικής Κρήτης. Παλαιότερα ο δρόμος περνούσε από τη Τύλισσο στην Αξό. Το χάνι έγινε γνωστό ως Γενί Γκαβέ (δηλαδή Νέο Καφενείο). Της τρίτη δεκαετία του 20ού αιώνα ανοίχθηκε αμαξιτός δρόμος ο οποίος ένωνε το Ρέθυμνο με το Ηράκλειο, με τη χάραξη του δρόμου να περνάει από το Γενί Γκαβέ. Η παρουσία του δρόμου οδήγησε σε κατακόρυφη αύξηση της κίνησης και τη δημιουργία και άλλων καταστημάτων εστίασης και έπειτα οικισμού. Με τη χάραξη της νέας εθνικής οδού το 1971 η κίνηση στο χωριό μειώθηκε.

Ο οικισμός ανάφερεται για πρώτη φορά σε απογραφές το 1951. Στην επόμενη απογραφή αναφέρεται Νέα Αξός ενώ στην απογραφή του 1971 αναφέρεται ως Δροσιά. Η μετονομασία σε Δροσιά έγινε το 1964. Ο οικισμός προσαρτήθηκε στην κοινότητα Χώνου μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.

### Πληθυσμιακή πορεία
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο κέντρο του χωριού βρίσκεται οθωμανική βρύση του 19ου αιώνα με ενσωματωμένη δεξαμενή. Η βρύση είναι γνωστή ως Βρύση του Χαελαλή και δίπλα της υπάρχει μεγάλος πλάτανος. Στο χωριό λειτουργούν αρκετές ταβέρνες που εξειδικεύονται στο ψήσιμο κρέατος, ιδίως γουρουνόπουλου. Στο χωριό βρίσκονται οι ναοί της Aγίας Aγάπης και της Aγίας Tριάδας.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Καλή Συκιά Ρεθύμνης

Η **Καλή Συκιά** ή (επισήμως **Καλή Συκέα**) είναι χωριό του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 113 κατοίκους. Απέχει 35 χιλιόμετρα από το Ρέθυμνο και είναι κτισμένη σε υψόμετρο 530 μ..

## Ιστορικά στοιχεία
Το χωριό αναφέρεται ως δύο χωριά στις ενετικές απογραφές. Ο Φραντσέσκο Μπαρότσι το 1577 αναφέρει την *Calisichia Cato* και την *Calisichia apano* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται η *Apano Calisichia* με 70 κατοίκους και η *Cato Calisichia,* ενώ ο Βασιλικάτα το 1630 την αναφέρει ως ένα χωριό, με την ονομασία *Cali Sichia*. Στην οθωμανική απογραφή του 1659 καταγράφονται 18 σπίτια. Στην απογραφή του 1834, η οποία οργανώθηκε από τους Αιγυπτίους, το χωριό απογράφεται μαζί με άλλα χωριά της περιοχής, με συνολικά 388 χριστιανικές οικογένειες. Οι Αιγύπτιοι το 1830 εντόπισαν και εξόρυξαν γαιάνθρακα από την περιοχή της Καλής Συκιάς.

Στην απογραφή του 1881 η Καλή Συκιά υπάγονταν στον δήμο Λάμπης και είχαν αμιγώς χριστιανικό πληθυσμό, 118 κατοίκους. Στην απογραφή του 1900 είχε 137 κατοίκους. Στην απογραφή του 1920 υπαγόταν στον αγροτικό δήμο Αγίου Ιωάννη. Το 1925, ο Ασώματος ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Φοίνικα.

Στις 4 Οκτωβρίου 1943, κατά τη διάρκεια της γερμανικής κατοχής δόθηκε κοντά στο χωριό μάχη ανάμεσα σε αντιστασιακούς και γερμανικές και ιταλικές δυνάμεις, η οποία έληξε με το θάνατο 17 κατακτητών και του διερμηνέα τους. Σε αντίποινα οι γερμανικές δυνάμεις μαζί με δυνάμεις του Φριτς Σούμπερτ έφτασαν στο χωριό. Συγκέντρωσαν τις γυναίκες και τις ανάγκασαν να μαρτυρήσουν τις θέσεις των ανταρτών. Εκείνες όμως αρνήθηκαν. Οι Γερμανοί τότε, οι οποίοι είχαν λεηλατήσει το χωριό, τις έκαψαν ζωντανές, μαζί με τα σπίτια του χωριού.

### ΚαληΣυκιανοί
* Χαρίσης Ξηρούχης (Νταβέλης): επαναστάτης που σκότωσε το θηρίο του Μαραθώνα

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
When the Music's Over

Το "**When the Music's Over**" είναι τραγούδι του αμερικανικού ροκ συγκροτήματος The Doors το οποίο συμπεριλήφθηκε στον δίσκο, *[[Strange Days]]* απ'την δισκογραφική εταιρεία "Elekra". Όπως πολλά κομμάτια του άλμπουμ, γράφτηκε πριν ηχογραφηθεί, όταν το συγκρότημα ακόμη τραγουδούσε στο κλαμπ. Είναι επίσης από τα λίγα κομμάτια του δίσκου που δεν συμμετείχε ο μπασίστας Ντάγκλας Λούμπαν και ανέλαβε ο Ρέι Μάνζαρεκ στο μπάσο. Ενώ αποτελεί κι ένα από τα δημοφιλέστερα τραγούδια τους. 

Η τελευταία εκτέλεση ηχογραφήθηκε το Σεπτέμβριο του 1967. Ο τραγουδιστής ο Τζιμ Μόρισον ήθελε το κομμάτι να ηχογραφηθεί χωρίς overdubs. Ωστόσο, αφού απουσίασε από το αρχικό σεμινάριο για το μεγαλύτερο μέρος των 24 ωρών, διαπίστωσε ότι το συγκρότημα αρνήθηκε να ηχογραφήσει το τραγούδι και ήταν πεπεισμένος να έχει τα φωνητικά που καταγράφηκαν πάνω από την αρχική λήψη η οποία είχε τον Μάνζαρεκ στα φωνητικά.

## Στίχοι
Οι στίχοι του κομματιού μιλούν για το ότι η μουσική είναι η φλόγα της ζωής και όταν σταματήσει χάνεται το πνεύμα της. Σ'ένα σημείο του κομματιού έχουμε τους εξής στίχους: "*What have they done to the earth?* / "*τι έχουν κάνει στη Γη;*" οι οποίοι είναι ένα πρώιμο παράδειγμα περιβαλλοντικών θεμάτων στη ροκ μουσική.

## Ζωντανές εκτελέσεις
* *Live in New York ([[2009]]).*
* *Live at the Hollywood Bowl ([[2012]]).*
* *Live at the Isle of Wight festival ([[2018]]).*

## Κομμάτια
Το κομμάτι μπορεί να χωρίζεται σε 5 μέρη.

# "Turn Out the Lights/Dance on Fire"
# "Cancel My Subscription"
# "What Have They Done to the Earth?"
# "Persian Night"
# "Return to the main theme"/"Επιστροφή στην εισαγωγή"

## Μέλη
* **[[Τζιμ Μόρισον]]***φωνητικά*
* **[[Ρέι Μάνζαρεκ]]***πλήκτρα, μπάσο*
* **[[Ρόμπι Κρίγκερ]]***κιθάρα*
* **[[Τζον Ντένσμορ]]***τύμπανα*

## Παραπομπές


## Πηγές
* 

## Εξωτερικοί σύνδεσμοι

Κατηγορία:Τραγούδια των The Doors
Κατηγορία:Τραγούδια του 1967
Δημοψήφισμα ανεξαρτησίας της Αρμενίας (1991)

Στις 21 Σεπτεμβρίου 1991 έλαβε χώρα **[[δημοψήφισμα ανεξαρτησίας]]** στην Αρμενία. Το ερώτημα που τέθηκε ήταν αν οι ψηφοφόροι συμφωνούν με την ανεξαρτησία της χώρας από τη Σοβιετική Ένωση. Στις 23 Αυγούστου 1990 η Αρμενία είχε ανακηρύξει την ανεξαρτησία της. Συνολικά το 99.5% των ψηφοφόρων ψήφισε υπέρ ενώ η προσέλευση των ψηφοφόρων έφτασε το 95%. Η χώρα έγινε επίσημα ανεξάρτητο κράτος στις 23 Σεπτεμβρίου.

## Αποτελέσματα

## Παραπομπές

Αρμενια
Κατηγορία:Διάλυση της Σοβιετικής Ένωσης
Αρμενία
1991
Ουάζ (ποταμός)

Ο **ποταμός Ουάζ** () είναι ποταμός της βόρειας Γαλλίας και του Βελγίου, κύριος παραπόταμος του Σηκουάνα. Έχει μήκος περίπου 341 χιλιόμετρα.

Έδωσε το όνομά του σε δύο νομούς που διαρρέει, τους νομούς Ουάζ και Βαλ-ντ'Ουάζ.

## Γεωγραφική θέση
αριστερά|μικρογραφία|250x250εσ|Ο ποταμός Ουάζ
αριστερά|μικρογραφία|250x250εσ|Φράγμα στο Λ'Ιλ-Αντάμ
εναλλ.=|μικρογραφία|320x320εσ|Ο ποταμός Ουάζ και οι παραπόταμοί του
Ο ποταμός Ουάζ, στη ρωμαϊκή εποχή Isara, είναι ένας ποταμός στη βόρεια Γαλλία και το Βέλγιο. Έχει τις πηγές του στη βελγική επαρχία του Αινώ, νότια του Σιμαί, σε υψόμετρο 309 μέτρων. Περνάει τα σύνορα με τη Γαλλία μετά από περίπου 20 χιλιόμετρα ροής στο Βέλγιο και κατευθύνεται προς το λεκανοπέδιο του Παρισιού.

Έχει συνολικό μήκος άνω των 341 χιλιομέτρων και είναι σχεδόν εξολοκλήρου πλωτός και οριοθετημένος από κανάλια άνω των 104 χιλιομέτρων και φράγματα.

Ο κύριος παραπόταμός του είναι ο ποταμός Αιν.

Ο ποταμός Ουάζ εκβάλλει στον Σηκουάνα, στη δεξιά όχθη του, σε υψόμετρο 20 μέτρων, μετά από το κέντρο του Κονφλάν-Σαιντ-Ονορίν, ένα βορειοδυτικό προάστιο του Παρισιού, στον νομό Ιβλίν. Ο ποταμός έδωσε το όνομά του στους νομούς Ουάζ και Βαλ-ντ'Ουάζ.

### Νομοί και κύριες κοινότητες
Στη Γαλλία, ο ποταμός Ουάζ ρέει μέσω των ακόλουθων νομών και πόλεων:

* Αιν: Ιρσόν, Γκιζ, Σωνί
* Ουάζ (το όνομά του από τον ποταμό): Νουαγιόν, Κομπιένη, Κρέιγ
* Βαλ-ντ'Ουάζ (το όνομά του από τον ποταμό): Ωβέρ-συρ-Ουάζ, Ποντουάζ, Σερζί, Ζουί-λε-Μουτιέ
* Ιβλίν: Κονφλάν-Σαιντ-Ονορίν

## Πλοήγηση
εναλλ.=|αριστερά|μικρογραφία|250x250εσ|Το κανάλι Σηκουάνας-Β. Ευρώπη
Κατά τη διάρκεια των τελευταίων αιώνων, ο ποταμός Ουάζ διαδραμάτισε σημαντικό ρόλο στην εσωτερική ναυσιπλοΐα που συνδέει τον Σηκουάνακαι επομένως το Παρίσι με τις παράκτιες περιοχές της βόρειας Γαλλίας, του Βελγίου και της Ολλανδίας.

Με την προβλεπόμενη κατασκευή του καναλιού Σηκουάνας-Βόρεια Ευρώπη, ενός μεγάλου έργου που βρίσκεται σε εξέλιξη, ο ποταμός θα συνδεθεί από τα βόρεια της Κομπιένης με το κανάλι Δουνκέρκη-Εσκώ, ανατολικά του Αρλέ. Το κανάλι Σηκουάνας-Βόρεια Ευρώπη θα αντικαταστήσει το παλιό κανάλι του Σαιν-Κεντέν και το σημερινό κανάλι του Βορρά, του οποίου η χωρητικότητα είναι πολύ χαμηλότερη από την κανονική. 

Όταν ολοκληρωθεί η νέα σύνδεση Σηκουάνας-Βορράς, θα γίνει δυνατή η ναυσιπλοΐα στα μεγάλα πλοία για να μεταφέρουν εμπορεύματα μέσω του Σηκουάνα από το Παρίσι και τη γύρω περιοχή, στα λιμάνια της Δουνκέρκης, της Αμβέρσας και του Ρότερνταμ.

## Παραπομπές


## Εξωτερικοί σύνδεσμοι

* Ο ποταμός Ουάζ-Γραφείο Τουρισμού (επιλογή γλώσσας)

Κατηγορία:Ποταμοί της Γαλλίας
Διεθνής Ημέρα Μνήμης για τα Θύματα του Ολοκαυτώματος

Ως **Διεθνής Ημέρα Μνήμης για τα Θύματα του Ολοκαυτώματος** καθιερώθηκε η 27η Ιανουαρίου από τη Γενική Συνέλευση του ΟΗΕ την 1η Νοεμβρίου 2005. Με το συγκεκριμένο ψήφισμα καλούνται τα κράτη - μέλη να επεξεργαστούν προγράμματα εκπαίδευσης που θα μεταδώσουν στις μελλοντικές γενιές τα διδάγματα του Ολοκαυτώματος ώστε να βοηθήσουν στην πρόληψη πράξεων γενοκτονίας.

Η 27η Ιανουαρίου επιλέχθηκε επειδή κατά την ημέρα αυτή το 1945 τα σοβιετικά στρατεύματα απελευθέρωσαν το Άουσβιτς-Μπιρκενάου, το μεγαλύτερο στρατόπεδο συγκέντρωσης και εξόντωσης του ναζιστικού καθεστώτος.

Με την υπ. αριθμ. 3218/2004 ομόφωνη απόφαση της Βουλής των Ελλήνων τον Ιανουάριο του 2004 και με το Προεδρικό Διάταγμα  31/2005 καθιερώθηκε και στην Ελλάδα η 27η Ιανουαρίου ως «Ημέρα Μνήμης των Ελλήνων Εβραίων Μαρτύρων και Ηρώων του Ολοκαυτώματος».

Στο Ισραήλ η ημέρα μνήμης του Ολοκαυτώματος, το Γιομ Ασοά τιμάται την 27η μέρα του Εβραϊκού μήνα Νισάν που συνήθως είναι τον Απρίλιο.

## Δείτε επίσης

*  Παγκόσμιες Ημέρες
*  Ολοκαύτωμα

## Παραπομπές


Κατηγορία:Παγκόσμιες ημέρες
Δημοψήφισμα ανεξαρτησίας της Γεωργίας (1991)

Στις 31 Μαρτίου 1991 έλαβε χώρα δημοψήφισμα ανεξαρτησίας στη Δημοκρατία της Γεωργίας. Η ανεξαρτησία εγκρίθηκε από το 99.5% των ψηφοφόρων.

## Παρασκήνιο
Το δημοψήφισμα έλαβε χώρα με τη συγκατάθεση του Ανωτάτου Συμβουλίου της Γεωργίας το οποίο εξελέγη από τις πρώτες πολυκομματικές εκλογές στη Σοβιετική Γεωργία τον Οκτώβριο του 1990. Οι περισσότερες έδρες ανήκαν στο Στρογγυλό Τραπέζι-Ελεύθερη Γεωργία του αντιφρονούντα Ζβιάντ Γκαμσαχούρντια. Οι Γεωργιανοί μποϊκόταραν σε μεγάλο βαθμό (ωστόσο φιλοσοβετικές οργανώσεις διεξήγαγαν ανεπίσημα δημοψηφίσματα εκείνη την ημέρα) το πανενωσιακό δημοψήφισμα σχετικά με τη συνέχιση της ομοσπονδίας και τις διαπραγματεύσεις για την νέα συνθήκη για τη Σοβιετική Ένωση στις 17 Μαρτίου. Η Γεωργία έγινε η τέταρτη σοβιετική δημοκρατία η οποία διοργάνωσε δημοψήφισμα ανεξαρτητοποίησής της, μετά από τις χώρες της Βαλτικής (Λιθουανία στις 9 Φεβρουαρίου 1991, Λετονία και Εσθονία στις 3 Μαρτίου).

Το μόνο ερώτημα του δημοψηφίσματος έλεγε τα εξής: "Υποστηρίζετε την αποκατάσταση της ανεξαρτησίας της Γεωργίας, σύμφωνα με την Πράξη Διακήρυξης της Ανεξαρτησίας της Γεωργίας της 26ης Μαΐου 1918;" Τα επίσημα αποτελέσματα έδειξαν συντριπτική πλειοψηφία υπέρ της ανεξαρτησίας, καθώς το 99% των ψηφοφόρων ψήφισε υπέρ και η προσέλευση έφτασε το 90.6%. Λόγω της συνεχιζόμενης εθνοτικής διχόνοιας, οι μη γεωργιανοί πληθυσμοί στην Αμπχαζία και τη Νότια Οσσετία απείχαν από το δημοψήφισμα.

Τέσσερις μέρες μετά την ανακοίνωση των τελικών αποτελεσμάτων, το γεωργιανό Ανώτατο Συμβούλιο ψήφισε ομόφωνα υπέρ της ανακήρυξης της ανεξαρτησίας κατά τη δεύτερη επέτειο της στρατιωτικής καταστολής των ειρηνικών διαδηλώσεων στην Τιφλίδα στις 9 Απριλίου 1989.

Το δημοψήφισμα συνέπεσε με μια ιδιωτική επίσκεψη του Προέδρου των ΗΠΑ Ρίτσαρντ Νίξον, ο οποίος επισκέφθηκε μερικά εκλογικά τμήματα στην Τιφλίδα. Αργότερα στις 31 Μαρτίου ο Νίξον αναχώρησε για τη Μόσχα.

## Αποτελέσματα

## Παραπομπές


Κατηγορία:Διάλυση της Σοβιετικής Ένωσης
Γεωργια
Κατηγορία:Νεότερη ιστορία της Γεωργίας
1991
Γεωργια
Ηλεκτρομονωτικό

Από τεχνική άποψη, το **μονωτικό υλικό** είναι μη αγώγιμο υλικό, που σημαίνει ότι έχει εξαιρετικά χαμηλή και κατά συνέπεια αμελητέα ηλεκτρική αγωγιμότητα. Η χρήση μονωτικών υλικών στην ηλεκτρική μηχανική υποβοηθούν την αναχαίτηση της ροής ηλεκτρικού ρεύματος.
## Παραπομπές

Κατηγορία:Ηλεκτρισμός
Μοζαμβικανές γενικές εκλογές (2019)

**Γενικές εκλογές** διεξήχθησαν στη Μοζαμβίκη στις 15 Οκτωβρίου 2019. Ο κάτοχος της προεδρίας Φιλίπε Νιούσι από το FRELIMO επανεξελέγη με ποσοστό 73% των ψήφων. Το μεγαλύτερο κόμμα της αντιπολίτευσης το RENAMO κατηγόρησε το FRELIMO για "εκτεταμένη εκλογική νοθεία", συμπεριλαμβανομένων εκατοντάδων χιλιάδων "ψηφοφόρων-φαντασμάτων".

## Εκλογικό σύστημα
Ο Πρόεδρος εκλέγεται με το σύστημα των 2 γύρων. 

Τα 250 μέλη της Εθνοσυνέλευσης εξελέγησαν σε 11 πολυεδρικές εκλογικές περιφέρειες (όσες και οι επαρχίες της χώρας) με αναλογική εκπροσώπηση και με βάση το πλειοψηφικό σύστημα σε δύο μονοεδρικές περιφέρειες που εκπροσωπούν τους μοζαμβικανούς πολίτες στην Αφρική και στην Ευρώπη. Η κατανομή των εδρών στις πολυεδρικές περιφέρειες βασίστηκε στην αναλογική εκπροσώπηση με τη χρήση της μεθόδου Ντ'Οντ.

## Προσωρινά αποτελέσματα
### Πρόεδρος

### Συνέλευση

### Επαρχιακές εκλογές

## Παραπομπές


2019
Μοζαμβικ
Ηνωμένη Παράταξις Εθνικοφρόνων

Η **Ηνωμένη Παράταξις Εθνικοφρόνων** (Η.Π.Ε.) υπήρξε ένας εκλογικός συνασπισμός εθνικοφρόνων και φιλοβασιλικών πολιτικών κομμάτων.

## Ιστορικό
Η Ηνωμένη Παράταξις Εθνικοφρόνων ήταν ένας συνασπισμός δεξιών φιλοβασιλικών κομμάτων και ομάδων της εθνικοφροσύνης που δημιουργήθηκε το 1946 προκειμένου να λάβει μέρος στις εκλογές της 31ης Μαρτίου του 1946. Δε διέθετε αρχηγό, αλλά διοικούνταν από διοικούσα επιτροπή, η οποία αποτελούνταν από τον Κωνσταντίνο Τσαλδάρη, τον Πέτρο Μαυρομιχάλη, τον Τζον Θεοτόκη και τον Στέφανο Στεφανόπουλο.

Ο συνδυασμός ανακηρύχθηκε νικητής των πρώτων μεταπολεμικών βουλευτικών εκλογών, συγκεντρώνοντας 610.995 ψήφους (ποσοστό 55,12%) και 206 έδρες, εκ των οποίων 156 ανήκαν στο Λαϊκόν Κόμμα, 38 στο Κόμμα Εθνικών Φιλελευθέρων, πέντε στο Μεταρρυθμιστικόν Κόμμα και τρεις στο Κόμμα Βασιλοφρόνων. Από μία έδρα έλαβαν το Πανελλήνιον Εθνικόν Κόμμα, το Κόμμα Πατριωτικής Ενώσεως, η Πολιτική ομάς "Εμπρός" και το Εργατικόν Κόμμα Ελλάδος.

## Συμμετέχοντα κόμματα
Τα κόμματα που αποτελούσαν την Ηνωμένη Παράταξη Εθνικοφρόνων ήταν: 

## Αποτελέσματα εκλογών
### Βουλή των Ελλήνων

## Πηγές
* J. Meynaud, Πολιτικές δυνάμεις στην Ελλάδα, "Μπαϋρον, Αθήνα, 1966
* Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000

Κατηγορία:Πρώην πολιτικά κόμματα στην Ελλάδα
Κατηγορία:Συνασπισμοί πολιτικών κομμάτων στην Ελλάδα
Δημοψήφισμα ανεξαρτησίας του Αζερμπαϊτζάν (1991)

Στις 29 Δεκεμβρίου 1991 έλαβε χώρα δημοψήφισμα ανεξαρτησίας στο Αζερμπαϊτζάν, τρεις μέρες μετά την κατάρρευση της Σοβιετικής Ένωσης. Το 99.8% των ψηφοφόρων ψήφισαν υπέρ, με την προσέλευση των ψηφοφόρων να ανέρχεται στο 95.3%.

## Αποτελέσματα

## Παραπομπές

1991
Αζερμπαιτζαν
Κατηγορία:Διάλυση της Σοβιετικής Ένωσης
Αζερμπαιτζαν
Ντιέγο Πορτάλες

Ο **Ντιέγκο Πορτάλες** (ισπ. *Diego Portales Palazuelos*, 1793 - 1837) υπήρξε υπουργός Εσωτερικών της Χιλής από το 1829 έως το 1837. Δημιούργησε το προεδρικό σύνταγμα της Χιλής το 1833.

## Λείψανα
thumb|right|200px|Η κρύπτη του Πορτάλες στον καθεδρικό ναό του Σαντιάγο μετά την επαναταφή του
Τα λείψανα του Πορτάλες, τα οποία αγνοούνταν μετά τη δολοφονία του, βρέθηκαν τον Μάρτιο του 2005 στον Μητροπολιτικό Καθεδρικό Ναό του Σαντιάγοο κατά τη διάρκεια έργων ανακαίνισης και ταυτοποιήθηκα έπειτα από ιατροδικαστική εξέταση. Στις 20 Ιουνίου 2006, τα λείψανα μεταφέρθηκαν σε κρύπτη του Καθεδρικού Ναού, όπου έλαβε χώρα μία τελετή επαναταφής στην οποία παρευρέθηκε η τότε πρόεδρος της χώρας Μισέλ Μπασελέτ, μαζί με αρκετούς εκπροσώπους των πολιτικών και στρατιωτικών αρχών.

## Παραπομπές


Κατηγορία:Χιλιανοί
Δημοψήφισμα ανεξαρτησίας της Νότιας Οσσετίας (1992)

Στις 19 Ιανουαρίου 1992 έγινε **[[δημοψήφισμα ανεξαρτησίας]]** στη Νότια Οσετία. Οι ψηφοφόροι απάντησαν στις ερωτήσεις: "Συμφωνείτε ότι η Νότια Οσσετία πρέπει να είναι μια ανεξάρτητη χώρα;" και "Συμφωνείτε με τη λύση του κοινοβουλίου της Νότιας Οσσετίας της 1ης Σεπτεμβρίου 1991 σχετικά με την επανένωση της Ν. Οσσετίας με τη Ρωσία ;"  Οι προτάσεις εγκρίθηκαν από σχεδόν όλο το εκλογικό σώμα.

## Ιστορικό
Το Νοέμβριο του 1989, το Ανώτατο Σοβιέτ της Αυτόνομης περιφέρειας της Νότιας Οσσετίας ψήφισε υπέρ της αναβάθμισης του καθεστώτος της περιφέρειας σε Αυτόνομη Σοβιετική Σοσιαλιστική Δημοκρατία. Ωστόσο, η γεωργιανή κυβέρνηση ανακάλεσε την αυτονομία της Νότιας Οσσετίας την 1 Δεκεμβρίου 1990. Παρόλο που η Γεωργία δεν συμμετείχε στο δημοψήφισμα στις 17 Μαρτίου 1991 για τη δημιουργία μιας ανανεωμένης σοβιετικής ομοσπονδίας, οι ψηφοφόροι στην Αμπχαζία και τη Νότια Οσσετία συμμετείχαν. Όταν η Γεωργία πραγματοποίησε δημοψήφισμα ανεξαρτησίας αργότερα τον μήνα, η Νότια Οσσετία απείχε.

Στις 28 Νοεμβρίου 1991 η κυβέρνηση της Νότιας Οσσετίας κήρυξε ανεξαρτησία.

## Αποτελέσματα

### Ανεξαρτησία

### Επανένωση με τη Ρωσία

## Παραπομπές

Κατηγορία:Διάλυση της Σοβιετικής Ένωσης
Κατηγορία:Νότια Οσσετία
Δημοψήφισμα ανεξαρτησίας του Κοσσυφοπεδίου (1991)

Από τις 26 έως τις 30 Σεπτεμβρίου 1991 το Κοσσυφοπέδιο διεξήγαγε **[[Δημοψήφισμα ανεξαρτησίας|δημοψήφισμα]]** ανεξαρτησίας. Εκείνη την εποχή το Κοσσυφοπέδιο υπαγόταν στην Αυτόνομη Επαρχία Κοσσυφοπεδίου και Μετόχιας. Η διαλυμένη επαρχιακή συνέλευση ανακήρυξε τη δημοκρατία του Κοσσυφοπεδίου ως κυρίαρχο και ανεξάρτητο κράτος στις 22 Σεπτεμβρίου 1991.  Πάνω από το 99% των ψηφοφόρων ψήφισαν υπέρ της ανεξαρτησίας, με ποσοστό συμμετοχής 87%.  Οι Σέρβοι της περιοχής απείχαν από το δημοψήφισμα, ενώ εκείνη την εποχή αποτελούσαν περίπου το 10% του πληθυσμού.  

## Ιστορικό
Ώστε να θεωρηθεί έγκυρο, το δημοψήφισμα χρειαζόταν συμμετοχή τουλάχιστον του 66,7% των ψηφοφόρων και από αυτούς, τουλάχιστον οι μισοί να ψηφίσουν υπέρ.  

## Αποτελέσματα

## Επακόλουθα
Το μόνο μέλος των Ηνωμένων Εθνών που αναγνώρισε τη Δημοκρατία του Κοσσυφοπεδίου ήταν η Αλβανία. Συγκεκριμένα στις 21 Οκτωβρίου 1991 το κοινοβούλιο της Αλβανίας ενέκρινε ψήφισμα αναγνώρισης.

## Δείτε επίσης

* Διακήρυξη ανεξαρτησίας του Κοσσυφοπεδίου (2008) 
* Δημοψήφισμα στο Βόρειο Κοσσυφοπέδιο (2012) 

## Παραπομπές

Κατηγορία:Κοσσυφοπέδιο
Κοσσυφοπεδιο
Κατηγορία:Ανεξαρτησία του Κοσσυφοπεδίου
Κατηγορία:Εκλογές στο Κοσσυφοπέδιο
Ψύλλος δύο Κέρκυρας

**Ψύλλος δύο** ονομάζεται ακατοίκητη νησίδα ανάμεσα στην Κέρκυρα και την Αλβανία, η οποία βρίσκεται στο βόρειο Στενό και βορειοανατολικά από το ακρωτήριο Άγιου Στέφανου.  Αναφέρεται επίσημα το 2001 να απογράφεται στο τότε Τοπικό Διαμέρισμα Κασσιόπης του δήμου Κασσοπαίων. Σύμφωνα με το σχέδιο Καλλικράτης και μετά την τροποποίησή του το 2019 ανήκει στη δημοτική κοινότητα Κασσιόπης που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 δεν κατοικείται.

## Παρααπομπές


Κατηγορία:Ελληνικές βραχονησίδες
Κατηγορία:Ακατοίκητα νησιά
Κατηγορία:Κέρκυρα
Κατηγορία:Δήμος Βόρειας Κέρκυρας
Στράτος Μολυβάς

μικρογραφία
Ο **Στράτος Μολυβάς** (1938-2020) ήταν Έλληνας πρώην αθλητής στίβου και διοικητικός παράγοντας, επί μία δεκαετία (Σεπτέμβριος 1987 – Μάιος 1997) πρόεδρος του ΣΕΓΑΣ.  Υπηρέτησε μέρος της στρατιωτικής θητείας του (1963-1965, 66η ΕΣΣΟ) στο 525 Τάγμα Πεζικού, Πολύκαστρο Κιλκίς.

Απεβίωσε σε ηλικία 78 ετών στις 15 Δεκεμβρίου 2020.

## Παραπομπές


Μολυβας Στρατος
Μικρασιατική Άμυνα

Η **Μικρασιατική Άμυνα** (ή και *Ελληνική Μικρασιατική Άμυνα*) ήταν ένα σχέδιο αυτονομιστικού κινήματος της διετίας 1921 – 1922 που προτάθηκε για την περιοχή της κατεχόμενης από τον Ελληνικό στρατό Μικράς Ασίας, κατά τη διάρκεια της Μικρασιατικής Εκστρατείας. Στην ανάπτυξη και τη διάδοση του κινήματος πρωτοστάτησαν βενιζελικοί αξιωματικοί του στρατού Μικράς Ασίας, οι οποίοι δραστηριοποιούνταν στην Κωνσταντινούπολη μετά την Πολιτειακή αλλαγή του Νοεμβρίου 1920, οι λεγόμενοι «Αμυνίται». Εκ των υστέρων, το κίνημα κατηγορήθηκε ότι επεδίωκε τη διάσπαση των Μικρασιατών και προκάλεσε την πτώση ηθικού στο στράτευμα, η οποία είχε σαν αποτέλεσμα την ελληνική ήττα και την επακολουθήσασα, Μικρασιατική Καταστροφή. Οι κινηματίες είχαν την υποστήριξη του τότε Οικουμενικού πατριάρχη Κ/Πολης, του Μητροπολίτη Σμύρνης Χρυσόστομου και του αρχιστράτηγου Αναστασίου Παπούλα, όχι όμως της Κυβέρνησης του Λαϊκού Κόμματος, ούτε του Υπάτου Αρμοστή Σμύρνης Αριστείδη Στεργιάδη, που θεωρούσαν την προσπάθεια αυτονόμησης των μη μουσουλμανικών πληθυσμών της Μικράς Ασίας, ως ανεφάρμοστη και επικίνδυνη. Στον αντίποδα, ο Στεργιάδης πίστευε ότι η μόνη βιώσιμη λύση για την αποφυγή της καταστροφής θα ήταν η δημιουργία μίας αυτόνομης περιοχής ("Κράτους") που θα τελούσε υπό τον αυστηρό έλεγχο των Συμμαχικών Δυνάμεων και που θα διοικούνταν με πολύ-εθνικό σχήμα (Έλληνες, Τούρκοι κ.α.) Στις 31 Ιουλίου ο Ύπατος Αρμοστής Σμύρνης παρουσίασε το σχέδιό του αυτό στους Συμμάχους, χωρίς οι τελευταίοι να δείξουν το παραμικρό ενδιαφέρον για την υλοποίησή του, οπότε και εγκαταλείφτηκε έκτοτε. Αντιθέτως, τόσο οι χριστιανοί όσο και οι μουσουλμάνοι της Ιωνίας το έβλεπαν θετικά.
## Πηγές
* [[Πολύμερος Μοσχοβίτης], σειρά άρθρων στην εφημερίδα «Έθνος» ετών 1929 – 1930, με χαρακτηριστικό τίτλο: «Όταν η Νίκη πέταξε αλλού – Πως διελύθη ο Στρατός που νικούσε δέκα χρόνια – Το ξερρίζωμα του Ελληνισμού - Το Έπος του Σαγγαρίου», σε καθημερινές συνέχειες].

## Παραπομπές


Αμυνα Μικρασιατικη
Αμυνα Μικρασιατικη
Αμυνα Μικρασιατικη
Κατερίνα Ζαρίφη

Η **Κατερίνα Ζαρίφη** (Θήβα, 26 Μαρτίου 1976) είναι Ελληνίδα ραδιοφωνική παραγωγός, δημοσιογράφος, παρουσιάστρια.

## Βιογραφικό

Γεννήθηκε το 1976 στη Θήβα, από τους Νικόλαο και Αρχόντω Ζαρίφη. Αποφοίτησε, από δημοσιογραφική σχολή στην Αθήνα. Καθηγητές της ήταν ο Νίκος Χατζηνικολάου και η Νανά Παλαιτσάκη.

### Τηλεόραση
Στα μέσα της δεκαετίας του 1990, ξεκίνησε στον τηλεοπτικό σταθμό ΣΚΑΪ ως δημοσιογράφος και ρεπόρτερ στις εκπομπές της Νανάς Παλαιτσάκη, του Δημήτρη Μάρκου και του Μάκη Τριανταφυλλόπουλου. Παρέμεινε στο δυναμικό του σταθμού που μετονομάστηκε σε Alpha TV μέχρι τις αρχές του 2000, όταν ξεκίνησε να εργάζεται στον ΑΝΤ1 σε ραδιόφωνο και τηλεόραση.

Το 2002, πέρασε μπροστά από τις κάμερες και συγκεκριμένα ως συμπαρουσιάστρια της Ελένης Μενεγάκη στην πρωινή ψυχαγωγική εκπομπή *[[Πρωινός καφές]]*. Η συνεργασία της με την παρουσιάστρια συνεχίστηκε και τις επόμενες σεζόν, ενώ από το 2005 μετακινήθηκε μαζί της στον Alpha TV (εκ νέου μετά από 5 χρόνια) και την εκπομπή «Καφές με την Ελένη» όπου παρέμεινε μέχρι το 2008.

Το 2008, της προτάθηκε να είναι η κεντρική παρουσιάστρια του *Πρωινού Καφέ* μαζί με τον Νίκο Μουτσινά αναλαμβάνοντας και τυπικά την 18η σεζόν της εκπομπής, με την παρουσία τους να ολοκληρώνεται αιφνιδίως τον Μάρτιο του 2009. Το 2010, επέστρεψε στην πρωινή εκπομπή της Ελένης Μενεγάκη *Καφές με την Ελένη* στον Alpha ενώ την ίδια περίοδο συμμετείχε στο τηλεπαιχνίδι *Λες και το 'ξερες* στο ίδιο κανάλι.

Τη σεζόν 2011-2012 υπήρξε συμπαρουσιάστρια του Χρήστου Φερεντίνου και της Σίσσυς Χρηστίδου στην ψυχαγωγική ενότητα του Πρωινού ANT1. Το 2012, συνεργάστηκε και πάλι με τον Alpha και την Ελένη Μενεγάκη στην ψυχαγωγική εκπομπή *Ελένη* μέχρι το 2017, όπου παρουσίασε την εκπομπή *Talking Nomads* στον ΑΝΤ1, μαζί με τον Θανάση Πασσά, με θέμα τα παρασκήνια και τις συνεντεύξεις προσώπων από τον πρώτο κύκλο του reality επιβίωσης *Nomads*.

Το 2018, ήταν η πρώτη παρουσιάστρια που υπέγραψε συμβόλαιο συνεργασίας με το νεοσύστατο Open TV παρουσιάζοντας για μια σεζόν το τηλεπαιχνίδι *Ποιος ρωτάει;* στην απογευματινή ζώνη. Το καλοκαίρι του 2019, παρουσίασε την ψυχαγωγική εκπομπή *Καλοκαίρι not* μαζί με τον Παύλο Σταματόπουλο και τον Ηλία Γκότση στην πρωινή του ζώνη. Η επιτυχία της εκπομπής οδήγησε τους υπεύθυνους να της δώσουν το πράσινο φως για την καθημερινή μεσημεριανή ζώνη ως *Μεσημέρι Yes* μέχρι το καλοκαίρι του 2020. Στα τέλη της ίδιας χρονιάς υπήρξε διαγωνιζόμενη στο ''Just the 2 Of Us'' και κατέκτησε τη 2η θέση, στο ίδιο κανάλι.

Τη σεζόν 2020-2021 μαζί με τη Ντορέττα Παπαδημητρίου και τη Μαρία Σολωμού, παρουσίασαν την εκπομπή Roomies στο Mega Channel. Μετέπειτα, πρωταγωνίστησε στις τηλεοπτικές σειρές Συμπέθεροι απ' τα Τίρανα και *Μαίρη, Μαίρη, Μαίρη* στον ίδιο σταθμό. Τη σεζόν 2023-2024 επανήλθε στο Open TV ως κεντρική παρουσιάστρια της *Οδού Ζαρίφη 2* στη μεσημεριανή του ζώνη, ενώ από το 2024 είναι συμπαρουσιάστρια στο πρωινό μαγκαζίνο *Buongiorno* με τη Φαίη Σκορδά στο Mega Channel.

## Παραπομπές


Κατηγορία:Έλληνες ραδιοφωνικοί παραγωγοί
Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Εθνική Πολιτική Ένωσις (1946)

Η **Εθνική Πολιτική Ένωσις** (**Ε.Π.Ε.**) υπήρξε ένας εκλογικός συνασπισμός κεντρώων πολιτικών κομμάτων.

## Ιστορικό
Η Εθνική Πολιτική Ένωσις ήταν εκλογικός συνασπισμός κεντρώων κυρίως πολιτικών δυνάμεων που δημιουργήθηκε το 1946 με σκοπό να λάβει μέρος στις εκλογές της 31ης Μαρτίου. Επικεφαλής του συνδυασμού ήταν ο Σοφοκλής Βενιζέλος.

Στις εκλογές του 1946 αναδείχθηκε δεύτερη δύναμη, πίσω από την Ηνωμένη Παράταξη Εθνικοφρόνων. Έλαβε 213.721 ψήφους (ποσοστό 19,28%) και 68 έδρες, εκ των οποίων 31 ανήκαν στο Κόμμα Βενιζελικών Φιλελευθέρων, 27 στο Δημοκρατικόν Σοσιαλιστικόν Κόμμα, εννέα στο Εθνικόν Ενωτικόν Κόμμα και μία στη Σοσιαλιστική Ελληνική Ένωση.

## Συμμετέχοντα κόμματα
Τα κόμματα που αποτελούσαν την Εθνική Πολιτική Ένωση ήταν: 

## Αποτελέσματα εκλογών
### Βουλή των Ελλήνων

## Πηγές
* J. Meynaud, Πολιτικές δυνάμεις στην Ελλάδα, "Μπαϋρον, Αθήνα, 1966
* Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000

Κατηγορία:Συνασπισμοί πολιτικών κομμάτων στην Ελλάδα
Κατηγορία:1946
Κουρδικό δημοψήφισμα ανεξαρτησίας 2005 στο Ιράκ

Στις 30 Ιανουαρίου 2005 έλαβε χώρα ένα ανεπίσημο **[[δημοψήφισμα ανεξαρτησίας]] για την [[Ιρακινό Κουρδιστάν|περιφέρεια του Κουρδιστάν]]**, όπου το 98.98% ψήφισε υπέρ της ανεξαρτησίας. Το δημοψήφισμα έλαβε χώρα παράλληλα με τις ιρακινές κοινοβουλευτικές εκλογές και τις εκλογές του Ιρακινού Κουρδιστάν. Οι ψηφοφόροι στο δημοψήφισμα ερωτούνταν αν συμφωνούν με την παραμονή τους στο Ιράκ ή είναι υπέρ ενός ανεξάρτητου Κουρδιστάν .  Στις 22 Δεκεμβρίου 2004, μια μη κομματική αντιπροσωπεία με επικεφαλής τον Αρντισίρ Ρασιντί-Καλχούρ, πρόεδρο της κουρδοαμερικανικής εκπαιδευτικής εταιρείας, συναντήθηκε με την Καρίνα Περέλλι και το προσωπικό του τμήματος εκλογικής βοήθειας του ΟΗΕ στην έδρα των Ηνωμένων Εθνών στη Νέα Υόρκη, προκειμένου να της παραδώσει πάνω από 1.732.535 υπογραφές υπέρ ενός δημοψηφίσματος για το μέλλον του νοτίου Κουρδιστάν. 

## Αποτελέσματα

## Δείτε επίσης
* Κουρδικό δημοψήφισμα ανεξαρτησίας, 2017 

## Παραπομπές

Κατηγορία:Διάλυση του Ιράκ
2005
Κατηγορία:Δημοψηφίσματα το 2005
Νικηθιανός Λασιθίου

Ο **Νικηθιανός** είναι χωριό και έδρα ομώνυμης κοινότητας του δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητα Λασιθίου της Κρήτης. 

Βρίσκεται 12 χιλιόμετρα δυτικά από τον Άγιο Νικόλαο και 3 χιλιόμετρα ανατολικά από τη Νεάπολη. Είναι κτισμένος σε υψόμετρο 220 μέτρων στους νότιους πρόποδες του υψώματος Άγιος Αντώνιος, στο οποίο βρίσκεται η αρχαία πόλη Δρήρος.

## Ιστορικά στοιχεία
Το χωριό δημιουργήθηκε μετά το 1822 από ένα κάτοικο του χωριού Πλατανιάς ο οποίος λεγόταν Νικήτας. Το χωριό Πλατανιάς βρισκόταν κοντά στην μονή Κρεμαστών και καταστράφηκε από τους Οθωμανούς κατά τη διάρκεια της επανάστασης του 1821. Το χωριό δεν αναφέρεται στην αιγυπτιακή απογραφή του 1834. Η παλαιότερη μνεία στο χωριό γίνεται στο έργο *Κρητικά* του Μιχαήλ Χουρμούζη, του 1842.

Στην απογραφή του 1881 ανήκε στον δήμο Νεάπολης και σύμφωνα με την απογραφή είχε αμιγώς χριστιανικό πληθυσμό, με 184 κατοίκους. Αναφερόταν με την ονομασία *Νικηθιανώ*. Στην απογραφή του 1900 είχε 183 κατοίκους και υπαγόταν στον ίδιο δήμο. Στην απογραφή του 1920 αποτελούσε έδρα ομώνυμου αγροτικού δήμου Το 1927 ορίστηκε έδρα της κοινότητας Νικηθιανού, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Νεαπόλεως.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
μικρογραφία|322x322px|Η κοινότητα σε σχέση με τον δήμο

## Σημεία ενδιαφέροντος
thumb|250px|Το Μυλοτόπι Νικηθιανού
Στη πλάγια βόρεια του χωριού βρίσκεται το Μυλοτόπι του Νικηθιανού. Αποτελείται από μια σειρά πέτρινων ανεμόμυλων, κάποιοι από τους οποίους σώζονται σε πολύ καλή κατάσταση. Στο μυλοτόπι συναντώνται και δύο τύποι ανεμόμυλων που απαντούν στη Κρήτη, τον ξετροχάρη, ο οποίος είναι τελείως κυκλικός και αλλάζει κατεύθυνση με την αλλαγή της φοράς του ανέμου, και ο Αξετροχάρης, με μακρόσχημο σχήμα που είναι στρογγυλός από την μεριά του μύλου. Κάποιοι από τους μύλους καταστράφηκαν για την κατασκευή της Εθνικής Οδού, η οποία διασχίζει το μυλοτόπι.

## Δείτε επίσης
*Κοινότητα Νικηθιανού

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου